Public procurement notice: Contract Notice
Published: 2024-02-16
Contract type: Services
Procedure: Open procedure
CPV classification: 60420000: Non-scheduled air transport services
Submission deadline: 2024-03-25
Award criteria: price, quality

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Autoritatea contractantă vizează achiziţionarea de servicii de transport aerian intern şi internaţional de pasageri în funcţie de necesităţile şi în limita bugetului alocat, la clasa economic, cu week-end şi fără week-end sau altele, după caz.
Deplasările ce urmează a fi efectuate sunt caracterizate prin faptul că rutele de călătorie, numărul lor şi numărul de participanţi nu sunt determinate a priori, ele variind în funcție de nevoile Autorității contractante la momentul solicitării. În cele mai multe cazuri, emiterea biletelor de transport se face pe baza rezervărilor solicitate, însă există şi cazuri în care, din cauza situaţiilor neprevăzute, independent de voinţa Autorităţii contractante, se vor solicita modificări în rezervările iniţiale. Numărul de pasageri și datele de călătorie vor fi precizate cu exactitate în invitația de participare la reofertare.

Autoritatea contractantă va răspunde în mod clar și complet tuturor solicitărilor de clarificare/informațiilor suplimentare,  o singura data, in a 11-a zi înainte de termenul limită de depunere a ofertelor, în măsura în care aceste solicitări au fost transmise în termenul menționat la SECTIUNEA I, respectiv 19 zile înainte de termenul limită de depunere a ofertelor, astfel:
         – Numar zile pana la care se pot solicita clarificari inainte de data limita de depunere a ofertelor: 19;
         – Termen de raspuns al autoritatii la solicitarile de clarificare/informatii suplimentare – a 11 a zi;

Pentru respectarea principiului tratamentului egal, operatorii economici interesati vor respecta prevederile notificarii ANAP nr. 247 cu privire la modalitatea de transmitere a solicitărilor de clarificări și a informațiilor suplimentare la documentațiile de atribuire / răspunsurile formulate în cazul desfășurării procedurilor de atribuire a contractelor de achiziție publică prin intermediul mijloacelor electronice (on-line), in sensul ca documentele atasate la sectiunea "Intrebari" NU VOR CONTINE DATELE DE IDENTIFICAREA ALE ACESTORA, intrucat acestea vor deveni publice in momentul transmiterii raspunsului de catre autoritatea contractanta!
1. Operatorii economici participanţi la procedură (inclusiv asociaţii, subcontractanţii, terţii susţinători) nu trebuie să se regăsească  în situaţiile prevăzute de art. 164, art. 165 şi art. 167 din Legea nr. 98/2016 privind achiziţiile publice.
Modalitatea de îndeplinire: pentru demonstrarea îndeplinirii acestei cerinţe, operatorii economici participanţi la procedura de atribuire vor completa DUAE (Documentul Unic de Achiziţie European) cu informaţiile aferente situaţiei lor. DUAE se va completa în conformitate cu prevederile art. 193 alin. (1) din Legea nr. 98/2016, ţinându-se cont şi de îndrumările prevăzute în Notificarea Agenţiei Naţionale pentru Achiziţii Publice (ANAP) privind utilizarea DUAE în procedurile desfăşurate exclusiv prin mijloace electronice din data de 08.04.2019. Notificarea poate fi descărcată de la adresa http://anap.gov.ro/web/notificare-privind-utilizarea-duae-in-procedurile-desfasurate-exclusiv-prin-mijloace-electronice/.

Documentele care vor fi prezentate pentru îndeplinirea criteriului de calificare, la solicitarea autorităţii contractante, de către ofertanţii ale căror oferte au fost declarate admisibilie, clasate pe primele 8 locuri după aplicarea criteriului de atribuire, până la data încheierii raportului de atribuire, conform art. 196 alin. (2) din Legea nr. 98/2016 privind achiziţiile publice cu modificările și completările ulterioare, sunt:
a)	certificate de atestare fiscală privind plata impozitelor, taxelor sau a contribuţiilor la bugetul general consolidat (buget local şi buget de stat) valabile la momentul prezentarii pentru sediul principal, iar pentru toate sediile secundare / punctele de lucru pentru care are obligații de plată, o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor datorate la bugetul general consolidat;
b)	după caz, documente prin care se demonstrează faptul că operatorul economic poate beneficia de derogările prevăzute la art. 166 alin. (2), art. 167 alin. (2) şi art. 171 din Legea nr. 98/2016 privind achiziţiile publice;
c)	cazierul judiciar al operatorului economic și al membrilor organului de administrare, de conducere sau de supraveghere al respectivului operator economic sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC/actul constitutiv;
d)	alte documente edificatoare, după caz. 

În cazul în care în ţara de origine sau în ţara în care este stabilit operatorul economic, nu se emit documente de tipul celor solicitate sau acestea nu vizează toate situaţiile cuprinse la art. 164, art. 165 şi art. 167, se acceptă orice document considerat edificator emis de autorităţi competente din ţara respectivă. În cazul ofertanţilor persoane juridice/fizice străine, documentele vor fi transmise în limba în care au fost emise, însoţite de o traducere autorizată a acestora în limba română.
NOTĂ: NU trebuie să se regăsească în situaţiile prevăzute la art. 164, 165, 167 din Legea nr. 98/2016 privind achiziţiile publice: ofertantul/membrii asocierii, subcontractantul / subcontractanţii, terţul / terţii susţinător(i).

2. Operatorii economici participanți la procedură (inclusiv asociații, subcontractanții, terții susținători) nu trebuie să se regăsească în situațiile prevăzute la art. 60 din Legea 98/2016. 
Modalitate de îndeplinire: se va completa DUAE. În cazul depunerii unei oferte individuale/comune susținută financiar și/sau tehnico-profesional de către terț/terți susținători, fiecare susținător are obligația de a demonstra îndeplinirea cerinței.

	În sensul prevederilor art. 63 alin. (1) din Legea nr. 98/2016 privind achiziţiile publice, persoanele cu funcţie de decizie din cadrul autorităţii contractante implicate în procedura de atribuire sunt: (D) Inspector General – Cornel – Laurian STOICA, Director al Direcției Financiare – Gabriela GHEORGHE, (Î) Director D.A.E.S.R.I. – Traian – Marius VLAD, Șef al Serviciului Juridic – Sergiu – Ionuț STANCA, Șef al Serviciului Protocol și Traduceri – Petruț POPA și (Î) Şef al Serviciului Achiziţii – Ștefan SAVELE.
I. Operatorii economici (inclusiv asociații, subcontractanții, terții susținători), ce depun ofertă trebuie sa dovedească o formă de înregistrare în condițiile legii din țara de rezidenţă, că este legal constituit şi că nu se află în niciuna dintre situațiile de anulare a constituirii, precum şi faptul că are capacitatea profesională de a realiza activitățile care fac obiectul contractului. Capacitatea de exercitare a activității profesionale trebuie demonstrată de orice operator economic participant la procedură, indiferent dacă este ofertant individual, membru al unei asocieri, subcontractant sau terț susținător;
Modalitatea de îndeplinire: se va completa DUAE.

       Documentele care vor fi prezentate pentru îndeplinirea criteriului de calificare, la solicitarea autorităţii contractante, de către ofertanții ale căror oferte au fost declarate admisibile după aplicarea criteriului de atribuire, până la data încheierii raportului de atribuire, conform art. 196 alin. (2) din Legea nr. 98/2016 privind achiziţiile publice, sunt:
       1. Persoane juridice/fizice române: certificatul constatator eliberat de Oficiul Registrului Comerțului (ONRC) de pe lângă instanța competentă, semnat electronic de reprezentantul legal  din care să rezulte că obiectul de activitate al ofertantului include prestarea serviciilor care fac obiectul achiziției. Informațiile cuprinse in certificatul constatator trebuie sa fie conforme cu realitatea la data depunerii documentului.   Fiecare asociat este obligat să prezinte aceste documente, pentru partea din contract pe care o are de realizat. În cazul în care operatorul economic subcontractează o parte/părți din contract, subcontractantul va prezenta aceste documente pentru partea/părțile din contract pe care o/le are de realizat.
       2. Persoane juridice/fizice străine: documente echivalente, în țara de rezidență, care dovedesc o formă de înregistrare ori apartenență din punct de vedere profesional (documentele vor fi semnate de reprezentantul legal și vor fi însoțite de o traducere autorizată în limba română), în conformitate cu prevederile legale din țara de rezidență.

II. Ofertanții trebuie să dovedească că sunt membri/agenți acreditați I.A.T.A. (Asociația Internațională de Transport Aerian – International Air Transport Association) sau echivalent, valabilă la momentul prezentării acesteia, în conformitate cu dispozițiile Regulamentului (CE) nr. 1008/2008 al Parlamentului European și al Consiliului, privind normele comune pentru operarea serviciilor aeriene în Comunitate (reformare), în care se menționează faptul că un operator atestat este un operator care dispune de capacitatea profesională și organizatorică necesară pentru a asigura siguranța operațiunilor menționate în certificat, astfel cum se prevede prin dispozițiile relevante de drept comunitar sau național.

Modalitate de îndeplinire:
Se va completa în DUAE de către operatorii economici participanți la procedura de atribuire a acordului-cadru numărul și data documentului de acreditare ca membru/agent acreditat I.A.T.A.
Documentele justificative care probează îndeplinirea celor asumate prin completarea DUAE urmează să fie prezentate, la solicitarea autorității contractante, doar de către ofertanții clasați pe primele 8 locuri în clasamentul întocmit la finalizarea evaluării ofertelor.
În cazul în care oferta este depusă de o asociere de operatori economici, fiecare asociat va prezenta informațiile/documentele menționate mai sus.